2.12.2011 Jurnalul Oficial al Uniunii Europene L 319/71 DECIZIA 2011/783/PESC A CONSILIULUI din 1 decembrie 2011 de modificare a Deciziei 2010/413/PESC privind adoptarea de măsuri restrictive împotriva Iranului CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, având în vedere Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului (!), în special articolul 23 alineatul (2), întrucât: (1) La 26 iulie 2010, Consiliul a adoptat Decizia 2010/413/PESC privind adoptarea de măsuri restrictive împotriva Iranului. (22  Consiliul a efectuat o reexaminare integrală a listei persoanelor și entităților, astfel cum figurează în anexa II la Decizia 2010/413/PESC, cărora li se aplică articolul 19 alineatul (1) litera (b) şi articolul 20 alineatul (1) litera (b) din decizia respectivă. În cadrul acestei reexaminări, Consiliul a luat în considerare observațiile transmise de către cei vizați. (3)  Consiliul a ajuns la concluzia că persoanele şi entitățile enumerate în anexa II la Decizia 2010/413/PESC ar trebui să facă în continuare obiectul măsurilor restrictive specifice prevăzute în decizia menționată. (4) Consiliul a ajuns, de asemenea, la concluzia că rubricile corespunzătoare anumitor entități incluse pe lista din anexa II la Decizia 2010/413/PESC ar trebui modificate. () JO L 195, 27.7.2010, p. 39. (5)  Mai mult, având în vedere preocuparea continuă cu privire la extinderea programelor nucleare şi de rachete ale Iranului exprimată de Consiliul European la 23 octombrie 2011, ar trebui să fie incluse și alte persoane și entități pe lista persoanelor şi entităților care fac obiectul măsurilor restrictive prevăzute în anexa II la Decizia 2010/413/PESC. (6)  Lista persoanelor şi entităților prevăzute la articolul 19 alineatul (1) litera (b) și la articolul 20 alineatul (1) litera (b) din Decizia 2010/413/PESC ar trebui actualizată în consecință, ADOPTĂ PREZENTA DECIZIE: Articolul 1 Anexa II la Decizia 2010/413/PESC se modifică în conformitate cu anexa la prezenta decizie. Articolul 2 Prezenta decizie intră în vigoare la data adoptării. Adoptată la Bruxelles, 1 decembrie 2011. Pentru Consiliu Președintele C. ASHTON